هذا اعوذ بالله السميع العليم من الشيطان الرجيم. بسم الله الرحمن الرحيم. الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه ومن تبعهم باحسان الى يوم الدين اما بعد
يعني كل عام وانتم بخير واسأل الله سبحانه وتعالى باسمائه الحسنى وصفاته العلا الذي اعاننا واياكم في شهر رمضان الكريم على طاعته. اسأله سبحانه وتعالى الثبات على هذه الطاعة الى يوم نلقاه. اللهم امين
اه ان شاء الله نبدأ سلسلة جديدة مع بعض ان شاء الله دي تتميم للسلسلة الماضية. السلسلة الماضية كانت متعلقة بالامراض اللي تهلك الانسان احنا هنتمم هذه السلسلة. ولكن تحت مسمى مجالس قرآنية
لان الهدف عندي في هذه الايام بالذات ايام المحن وايام البلاءات وايام الفتن ان قلب الانسان منا يرتبط بكتاب الله وتعالى ما من ملمة تلم بنا وما من مصيبة تنزل على الانسان
وما من وقت من الاوقات اللي بيفرح فيها الانسان الا وللعبد فيها عبودية. ازاي نتعامل مع الاحداث دي؟ القرآن رسم لنا كيف نتعامل مع كل هذه الاحداث التي تمر بنا
الهدف الاساسي من وراء السلسلة ان احنا نرتبط اكثر بالقرآن الهدف الفرعي ان احنا نقف على الامراض اللي ممكن بتصيب الانسان علشان نقدر ان احنا نتعامل معها يمكن من اكتر المسائل اللي القرآن اتكلم عنها
ومن اكتر القضايا المحورية للقرآن دايما كان بيتكلم عنها هي قضية الثبات والانتكاس وبيخص في القرآن المدني. خلاص بعد ما اصبح للمسلمين دولة بيعيشوا فيها واصبحت الاحداث متلاحقة مع الصحابة رضي الله عنهم اجمعين
هنا بدأت مسألة مهمة جدا. هذه المسألة هي مسألة الانتكاس والثبات. والقرآن لما اتكلم عنها اتكلم عنها بطريقة عجيبة واظن الكل الان بيتكلم ويقول احنا عايزين نثبت بعد رمضان. احنا عايزين يعني بفضل الله نكمل انا خايف من الانتكاس
فكان لازم تكون اول مجالس لنا بعد رمضان عن علاج القرآن لقضية الثبات وعلاج القرآن لقضية الانتكاس ازاي القرآن اتكلم عن القدويتين دول؟ ده محور كلامنا ان شاء الله دارسين تلاتة اربعة حسب تيسير ربنا سبحانه وتعالى
عايز اقول لك ان من اكبر القضايا اللي ربنا اتكلم عنها في القرآن هي القضية دي ازاي الانسان منا يثبت على الطريق؟ زي الايات اللي احنا سمعناها الان. وكأي من نبي قاتل معه ربيون كثير. فما وهنوا
لما اصابهم اذا في بلايا في محن. في ازمات كانت بتمر بهم وربنا سبحانه وتعالى سطر لنا في هذا القرآن موقف من اعظم مواقف الثبات لهؤلاء. الربانيون. قد ايه الناس دي
ثبتت على الطريق رغم المحن اللي مرت بها. اي حد انسان تاني كان امام المحن دي كان وقع كان انتكس لان احنا هنعرف ان من اعظم الاسباب اللي القرآن ذكرها في قضايا الانتكاس او اسباب الانتكاس للبلاءات
حد بيتعرض لبلاء حد بيتعرض لمحنة بينتكس كانت كويسة جدا وعلى طاعة وعبادة تعرضت لبلاء ومحنة في زوجها مسلا اطلقت او حصل حاجة انتكست الايات دي ربنا بيقول لنا ان دول كانوا بيمروا بمحن شديدة جدا. وبلاءات عظيمة جدا ومع ذلك ثبتوا على
ليه؟ ده اللي احنا هنعرفه والقرآن سطر لنا واتذكر لنا حال اقوام. وامم وافراد وجماعات ما بين الثبات والانتكاس. فسورة اعرف كلها من او النصف الثاني منها من اول. ولقد ارسلنا موسى لحد نهاية السورة بتتكلم عن انتكاسة امة
تخيل نص سورة الاعراف كاملا بيتكلم عن انتكاسة امة امة رأت من ايات الله يعني الشيء العجيب جدا هلاك فرعون وانشقاق البحر وغير ذلك. وهذه الامة في لحظة انتكست موسى معهم عليه الصلاة والسلام. وجاوزنا ببني اسرائيل البحر
فاتوا على قوم فاتوا دي يعني يعني هم بمجرد رجل في البحر ورجل في البر عدوا الجهة التانية لقوا ناس بتعبد اصنام. وهنا القصة بتمثل لنا انتكاسة امة. الامة كلها بتنتكس
قالوا اجعل لنا الها كما لهم الهة سورة الاعراف تحكي لنا مع سورة طه انتكاسة ام بعدما توجه موسى عليه الصلاة والسلام الى لقاء قومه. الى لقاء ربه ولانه سبحان الله يعلم طبيعة هذه الامة يقول لاخيه هارون اخلفني في قومي واصلح ولا تتبع سبيله المفسدين
وما هي الا لحظات يفارق موسى قومه للقاء ربه حتى يتخذ قوم موسى من بعده العجل. انتكاسة كاملة انتكاسة كاملة. ايه الاسباب؟ هنعرف تلاقي ربنا يتكلم ايضا معنا في القرآن. عن امة كاملة بتنتكس الا تلتمية وسبعتاشر انسان منهم
كما في قصة طالوت وجالوت. امة كاملة تدعى الى الجهاد في سبيل الله ومع ذلك ربنا يتكلم لنا عن تولي هذه الامة مر بعد مرة مرة بعد مرة حتى لا يثبت منهم الا تلتمية وسبعتاشر. ايه الاسباب اللي ادت لانتكاسة الامة دي؟ وايه الاسباب اللي قالت لثبات التلتمية
سبعتاشر ويحكي ربنا لنا ازا كانت دي حكاية عن امم كاملة. بتنتكس وبتغير الطريق وبتبتعد عن المنهج. فربنا يذكر لنا ايضا انتكاسة لافراد. افراد انتكسوا. زي مين؟ كتير. زي ابن عم ابن باعوراء. واتلوا عليهم
الذي اتيناه اياتنا ها فانزلق منه. دي انتكاسة ولكن لفرط. تعال على المقابل على الجانب التاني تلاقي ربنا سبحانه وتعالى يتكلم معك عن ثبات امم. قد ايه في امم؟ ثبتت على الطريق. مهما كانت
ومهما كانت المحن اللي اصابتها مهما كانت الازمات اللي بتمر بها كان دايما ربنا يذكرنا بحال هؤلاء الثابتين على الطريق كما قال الله سبحانه وتعالى في شأن اصحاب النبي صلى الله عليه وسلم يوم الاحزاب وما مر عليهم من محن وبلاءات الله عز وجل يقول
ولما رأى المؤمنون الاحزاب قالوا ها هذا ما وعدنا الله ورسوله وثبت وهو صدق الله ورسوله وما زادهم الا ايمانا وتسليما. دي امة ثبتت. مهما كانت المحن ومهما كانت الازمات كان في ثبات على الطريق. ربنا سبحانه وتعالى
سيذكر لنا حال سعد ابن ابي وقاص. يوم ما اسلم. وبدأت امه يعني تضغط عليه ضغط غير طبيعي. علشان ردوا على هذا عن هذا الطريق ومع ذلك ثبت على الطريق رضي الله عنه. وينزل الله سبحانه وتعالى فيه ايات. يذكر الله عز وجل لنا حال
الصحب الاوائل من المهاجرين الذين بذلوا وضحوا بالغالي والنفيس علشان الثبات على الطريق هؤلاء اقوام ثبتوا على الطريق. الناس دي ثبتت على الطريق. ثبتت ليه؟ ده اللي المفترض ان احنا بقى نبدأ نقرأ القرآن
واحدة واحدة كده بتريص وتأني علشان نعرف ليه الناس دي ثبتت. ويذكر لنا ربنا تبارك وتعالى في سورة التوبة حال امة امتنا امة المسلمين اللي تفرقت ما بين الثابتين على الطريق وما بين المتساقطين على الطريق
سورة التوبة من اولها لاخرها. انا اكاد استشعر ان هي بتتكلم معنا عن اسباب الثبات. واسباب الانتكاس. الانتكاس ثبتت وله ناس انتكست. سورة التوبة كده. زي ما قلت لكم النص التاني من الاعراف بيتكلم عن هذا الامر. سورة التوبة كلها
بتتكلم على هذه الجزئية ايه عوامل الثبات وايه عوامل الانتكاس والمطلوب منا في مجالس القرآن ان احنا نبص للايات ونجمع بين الايات ونربط ما بين الايات بحيس الانسان منا يقدر يفهم
ايه العوامل اللي ادت لده؟ وايه العوامل اللي ادت لده؟ ويزيد الامر بالنسبة لنا اتضاحا لما بنرجع بقى لسنة النبي صلى الله عليه وسلم ويبدأ الانسان منا يشوف بقى ايه الاسباب اللي بتؤدي الى الانتكاس من خلال سنة النبي صلى الله عليه وسلم
سورة محمد اتكلمت معنا ايضا عن نموذج من نماذج الناس اللي انتكست قال تعالى ان الذين ارتدوا على ادبارهم من بعد ما تبين لهم الهدى ها؟ الشيطان سول لهم وام لا ايه؟ لهم
كمل بقى الايات هتلاقي ربنا سبحانه وتعالى بيضع لك خيوط العملية التي ادت في النهاية الى الانتكاس احنا محتاجين بقى نقف مع الايام دي وقفات كده متأنية. نقدر ناخد منها ونرتب من خلالها افكارنا. تعالوا مع بعض
ناخد الخيط الاول. الخيط الاول من خلال مجالس القرآن ما هي عوامل الانتكاس لو فيه في يوم من الايام انسان انتكس لماذا انتكس الانتكاس اللي حصل ده حصل ليه ودايما عايز اقول لكم ان الذين سقطوا على الطريق
ما سقطوا الا من اجل ثلاثة امور اساسية. في عندي تلات امور اساسية. هي اللي بتؤدي دايما لانتكاسات على الطريق اما ان يكون الامر متعلق بالشخص نفسه هو جواه مشكلة
هو ما اترباش صح واما يكون متعلق بغياب المربي واما ان يكون الامر متعلق بلاش غياب المربي احنا عايزين كلمة اعم شوية مات الامر المتعلق بالقدوة وبخاصة ان ممكن يكون من اعظم اسباب الانتكاس شيخك
احنا ممكن في الاوقات يكون الشيخ نفسه هو سبب من اسباب الانتكاس لما تخلف يوم من الايام او لما قصر في يوم من الايام او لما ربى ربى غلط او في وقت ما انت كنت محتاجه بعيد عنك
الامر التالت اما ان يكون الامر ده متعلق بالمجتمع. تلات حاجات تعالوا مع بعض نبدأ نفسر كده مع بعض. ايه اسباب الانتكاس اول سبب من اسباب الانتكاس اما ان يكون الامر عائد على الانسان نفسه. الانسان ده من جواه عنده امراض
عنده مشاكل لم يتوضأ بالصورة الصحيحة السليمة قلبه مليء بالامراض زي الكبر او العشب او غير ذلك مع اول محنة بتمر عليه بيقع ويمكن من اعظم سور الانتكاس اللي ربنا سبحانه وتعالى ذكرها في القرآن انتكاسة ابليس
يعني اعظم سور الانتكاس على الاطلاق. ابليس كان فين قبل ما يؤمر بالسجود لادم؟ كان مع مين؟ كان حاله ايه؟ ده كان حد قريب من الله ده كان حد ربنا لما بيتكلم بيضعه بين الملائكة. وان كان هناك فارق ما بين ابليس وبين الملائكة. هذا خلق من نار وهؤلاء خلقوا من
ولكن لما تكلم الله عز وجل اذ قلنا للملائكة اسجدوا لادم فسجدوا الا فبعض الناس بيظن ان ابليس من الملايكة لا لا لأ خالص. ابليس من الجن خلق من نار. الملائكة خلقت من نور. طب ليه ربنا استسنى ابليس
من الملائكة نظرا لشدة عبادته وقربه وحاله ومقامه عند الله. جعله الله بينهم وان لم يكن منهم جعله الله بينهم وان لم يكن منهم. الانتكاسة اللي حصلت عند ابليس حصلت ليه
الانسان بقى اللي عايز يفهم القرآن صح ويستفيد من القرآن يبدأ يدور كده بقى على الانترنت انا عايز الايات اللي وردت في قصة ابليس. او لو عايز الامر يبقى بالنسبة له اكثر سهولة يروح على قصص القرآن مسلا اللي في كتاب البداية والنهاية لابن كثير
ابن كثير كان دايما بيعمل ايه؟ بيجمع الايات كلها ويحطها في مكان واحد. لو رجعت لكتاب قصص القرآن وعلى فكرة ابن كثير ما لهوش كتاب اسمه قصص القرآن ولكن الناس راحت على كتاب البداية والنهاية خدوا منه الجزء المتعلق ببداية الخلق وقال له الون هو قصص القرآن. الشاهد يعني نرجع لكتاب ابن كثير
قصص القرآن ونبدأ نشوف قصة ادم عليه الصلاة والسلام تتبع الى يد المتعلقة بابليس. ابليس لماذا انتكس انا عايز بقى الدرس احنا مع بعض فيه ابليس له حاله تغير. بعد ما رفعه الله عز وجل الى السماء. وعبد الله عز وجل مع الملائكة وجعل بينهم
ورفع الى هذا المقام. ده بالنسبة لنا هو صورة الشاب اللي التزم وتدين. وما شاء الله آآ حضر دروس كتير واصبح الان من الناس الافاضل في المجتمع. الشاب ده بين لحظة والتانية انتكس. ايه الاسباب التي ادت الى انتكاسة هذا الشيطان الرجيم؟ ليه
لو تتبعنا القرآن نجد ان الله سبحانه وتعالى قال الا ابليس ابى ها وايه؟ ادي اول مرة في كتير من الاوقات بيوصل الانتكاس ان يكون في مرض داخلي عند الانسان
زي الكبر هو متكبر. ابليس لانه كان مصاب بهذا المرض. لما امره الله عز وجل بالسجود لادم بداية المحنة هنا. الكبر انا لا اسجد لادم. ااسجد لمن خلقت تطوينا انا خير منه. الكبر ده هو اللي بيوصل دايما لجزئية الانتكاس والبعد عن طريق الله. الكبر ده هو
هو اللي وصل في يوم من الايام جبل ابن الايهم مسلا سيد قبيلة غسان غسان كانت لها مكانة زمان عند النبي صلى الله عليه وسلم لدرجة ان النبي صلى الله عليه وسلم لما طلق نساءه
واحد راح بسرعة لسيدنا عمر فبيخبط على الباب يقولوا ده النبي طلع حفصة. بنتك. فاول ما خبط كانوا الصحابة بيخافوا جدا من غسان من قبيلة غسان قبيلة كبيرة وعدد وعدة وعتاد واموال وفلوس. فاول ما خبط على الباب عمر طلع وقال اجاءت غسان؟ من الفزع اهو فيه
غسان جت ولا ايه اسلم جبل ابن الايهم ودخل في الاسلام وكان هو سيد غسان كلها بقى وبيطوف حوالين بيت الله الحرام وبيطوف حوالين بيت ربنا سبحانه وتعالى جه راجل اعرابي بسيط جدا غلبان جدا
وهو بيطوف جبل ابن الايهم داس على رجله. عفوا الاعرابي داس على رجل مين؟ ها؟ جبل ابن الايهم. في قلب المسجد الحرام. جبل ابن الابي رافع ايديه يقوم ضاربه بالقلم على وشه
رفع الامر لعمر. كان الامر ده في خلافة عمر فسأله عمر يا جبلة اضربت الرجل في المسجد الحرام فقال له لقد وطئ هذا على قدمي. البني ادم ده داس على رجلي
فقال له عمر اما انك اذ اعترفت؟ والله يا جبلة ان كتاب الله القصاص كتاب ربنا سبحانه وتعالى القصاص. يا اما الراجل ده يعفو عنك يا اما يرد لك القلم اللي انت اديته له. فقال هذا يضرب خدي الاعرابي ده يضرب خدي
نسأل الله السلامة فارتد جبل ابن الايهم عن الاسلام اصلا الردة دي السبب الاساسي فيها ايه ؟ الكبر. هو متكبر اصلا يا اخوانا والله هذا الكبر يحرمك من كثير من من امور. وانا في الجيش
حبيت يعني كان في قطة كده من وسط القطط انتم عارفين طبعا ان القطط حوالينا في الجيش كتير والكلام ده وده كان درس من اعظم الدروس الواحد استفاده في حياته. وربنا بيقول لنا ان لكم في الانعام لعبرة
كنا مسلا يوم الاتنين ده يوم الزيارات كلها جاية فجايبين بقى اكل ومش عارف ايه وبناكل ما بيتبقى منا من اكل عضم وجلد ومش عارف ايه والكلام ده كنا نطلع
نرميه وانا كنت دايما اقول للشباب ايه سيبوا لي بقى الحاجات دي انا هتصرف فيها وكنت اجمعها كلها واحطها في في كيسة كده وافتح الكيسة بحيس ايه ها القطط تيجي تاكل منها والكلام ده
فكان دايما فيه قطة كده عنده الحتة دي فكانت القطط اول ما تشوفني طالع بالكيس تيجي القطط كلها تجري عليك عايزة ايه ؟ تيجي جنبك عشان تاكل. الا ده. يفضل واقف بعيد ما يجيش يقرب اصلا
طب تعال كل لا يفضل بعيد. لحد ما القطط تخلص ايه؟ كل حاجة الكيس يخلص انا اخش الاوضة. وابدأ اتابع بقى من الشباك بعد ما القطط كلها تنفض يبدأ هو ييجي ايه
والله العظيم يا اخوانا زي ما باقول لكم كده. ييجي من بعيد بس خلاص بقى هي القطط خلاص كل حاجة هكذا المتكبر دائما في بعض الناس الكبر اللي دخل جواها
ده بيكون سبب من الاسباب الكبيرة جدا اللي بيخليها تقع والعياذ بالله. فالسبب الاول من اعظم اسباب الانتكاس نسأل الله سبحانه وتعالى السلامة هو ما يتعلق بالكبر السبب التاني من اسباب الانتكاس انشغال الانسان دايما بكلام الناس. هو خايف دايما انه لو قال لاصحابه انا رايح اصلي ان هم هيتريقوا عليه
خايف دايما انه يقول لاصحابه انا رايح احضر درس علمي فيقعدوا بقى ايه يشتغلوه هو خايف من ده. هو عامل دايما اعتبار لكلام الناس وده مرض على فكرة. لان المفترض في المؤمن انه يعلم يقينا ان الله عز وجل مطلع على ما في قلبه
انما هو دايما بيجدد نيته قبل اي عمل وهو ماشي سواء الناس انتقدت الناس اثنت هو ده كله ما يفرقش معه لان اهم حاجة عنده ها كلام الناس ولا السماء؟ هو اهم حاجة
السماء اصلا ما يهموش كلام الارض ولكن في بعض الناس دايما يبقى شاغلها الناس هتقول علي ايه. انا لو التزمت النهاردة هبعد نفسي عن الحلقة اللي هي بتتعمل دي زمايلي هيقولوا علي ايه ؟ فيه ناس دايما مشغولة بده. اللي دايما مشغول بكلام الناس هيقولوا ايه علي؟ ده اول واحد بيقع اصلا
ومن اعظم الامثلة اللي ربنا سبحانه وتعالى ذكرها لنا او النبي صلى الله عليه وسلم ذكرها لنا دلالة على ان الانسان ازا انشغل بكلام الناس ده اول طريق الانتكاس نموذجين في زمن النبي صلى الله عليه وسلم. النموزج الاول هو عم النبي صلى الله عليه وسلم نفسه
ابو طالب اللي عاش حياته كلها بيدافع عن النبي صلى الله عليه وسلم تخيلوا حد قريب جدا من النبي صلى الله عليه وسلم موته اصلا كان اتسمى زمن الموت بعمل حزن. من شدة حزن النبي عليه
انسان قريب اوي من النبي صلى الله عليه وسلم. حريص جدا على الدفاع عن النبي صلى الله عليه وسلم. ومع ذلك انتكس انتكاسة والسبب كلام الناس. في الصحيحين من حديس المسيب بن حزم لما حضرت ابا طالب الوفاة
جاء النبي صلى الله عليه وسلم اليه فوجد عنده ابو جهل وعبدالله بن ابي امية. فقال النبي صلى الله عليه وسلم يا عم قل لا اله الا الله كلمة اشفع لك بها عند الله
فقال ابو جهل وعبدالله بن ابي امية اترغب عن ملة عبد المطلب فلا زال النبي يؤكد على هذه الكلمة ويعودان بتلك المقالة حتى كان اخر ما قال ابو طالب بل على ملة عبد
ومات كافر في صحيح مسلم ان لما ابو جهل وعبدالله ابن ابي امية خرجوا نادى ابو طالب على النبي صلى الله عليه وسلم وقال يا محمد والله لولا انني اخشى ان تعيرني بها قريش لاقررت بها عينك. والله لولا ان انا خايف بس من كلام الناس
ازا كنت اقريت عينك بهذه الكلمة هي نفسها تلمس طرحة طويلة. بس خايفة من زمايلها نفسها تلبس جيبة بعيد عن البنطلون الضيق. بس المشكلة كلها ان زمايلها لما يشوفوها لابسة جيبة واسعة يقولوا لها هي دي الجيبة بتاعة
جدتك ولا ايه هي نفسها يبقى هتبقى حد كويس لا عايزة تشتم ولا تغتاب. ولكن هم صحباتها بيجبروها جبرا على كده. فبتضطر في بعض الاوقات ان هي تجاريهم في الكلام علشان هي خايفة من تريقة الناس عليها
فتكون النتيجة لا يزال هذا هو حال الانسان الا ان يترك الطريق اصلا وهي دي المشكلة اللي بيقع فيها كتير من الشباب وبخاصة بقى البنات. وبخاصة البنات. البنات قريبين قوي من بعض اكتر بيتكلموا مع بعض اكتر
في ترابط بينهم اكتر من الاولاد الولد ممكن يكون في الشغل الصبح ولا في الجامعة. انما البنات متربطين مع بعض اكتر فالبنت تبقى خايفة خايف ان هي ما تلبسش بنطلون. فتبقى آآ آآ التريقة بتاعة الكلية النهاردة. تريقة الدفعة كلها عشان ما لبستش البنطلون الواسع
مكسوف من النهاردة ان هي ما تحطش شوية مكياج خفيف علشان زمايلها ما يتريقوش عليها. مكسوفة النهاردة تلتزم تلتزم ان هي تقول انا انا هقوم اصلي علشان ما حدش يتريق عليها
لا يا اخواننا المؤمن مش كده المؤمن مش كده حد انا بحبه قوي كان كاتب كلمة جميلة. بيقول الله اعلم بما في نفوسكم وانت دايما هتلاقي الناس بالنسبة لك يا اما واحد بيمدح يا اما واحد بيذم
لا اللي بيذمها يضرك واللي بيمدح هينفعك افعل ما يرضي الله سبحانه وتعالى سم سر مطمئنا اعمل كده. ما تلتفتش لكلام الناس. كلام الناس لا يقدم ولا يؤخر. وايه يا ابني انت بكرة هتخش قبرك لوحدك. الناس دي مش هتيجي معك
اللي حواليك دول مش هيجوا معك. انت هتقف بين ايدين ربنا لوحدك وهتتسأل لوحدك. من اعظم النماذج اللي تدل على ان الاهتمام بكلام الناس يودي في داهية هرقل عظيم الروم
لما وقف ابو سفيان قبل ما يأسلم بين ايدين هرقل عظيم الروم قال له تعال. انا عايزك بقى تحكي لي عن الراجل اللي بعث فيكم ده وبدأ بقى يسأله شوية اسئلة كده
بدأ يسأله كيف نسبه فيكم كيف حاله بينكم اضعفاء الناس يتبعونه ام لا؟ ام اغنيائهم؟ هل يرتد احد منهم سقطة عن دينه؟ وبدأ يسأله شوية اسئلة كده ابو سفيان بدأ يجاوب على الاسئلة وهرقل كان رجل عظيم كان راجل زكي
فلحد ما سمع الاجابات كلها قال والله ليملكن هذا الرجل موضع قدمي هذا النبي ليملكن موضع قدمي هذا. ووالله لو كنت عنده لغسلت عن موضع قدميه. انا لو مكانكم انا اروح اغسل له رجله
ثمان هرقل حديث صحيح البخاري ثمان هرقل جمعت اه عظماء زمانه. الوزراء وبتوع مش عارف الجيوش مش عارف الشرطة جمع كل الناس والقساوسة والرهبان وقال لهم بعدما اغلقوا الابواب ايها الناس هل لكم في امر رشد
تبايعون هذا الرجل الامر الصحيح فعلا احنا المفترض نعمله ان احنا نروح نبايع هذا الرجل فلما سمعوا هذا الكلام حاصوا حيصة الحمر. الرواية كده. الى الابواب. كلهم قاموا واتنططوا واتفزعوا وراحوا
قعدوا يفتحوا الابواب ايه الكلام اللي انت بتقوله ده! فلما رأى فلما رأى هذا منهم رجع خطوتين تلاتة ورا وقال بل تعالوا تعالوا اجلسوا هيقول لهم ايه؟ الا قد كنت اختبر ايمانكم
وعاد هرقل وانتكس هرقل بعدما عرف الحق ودعا الناس اليه انتكس رقل ومات كافرا. ليه؟ خايف من كلام الناس خايف من كلام المجتمع موزف في يوم من الايام عارف ان الرشوة حرام. وكل اللي حواليه مرتشين. فييجي النهاردة يقول انا انا عايز بقى ايه خلاص انا ما عدتش اخد بالي حرام. آآ لأ هيعملوا
يسووا فيك ويقولوا عليك ويستهزأوا بك. خلاص انا هرجع وخلاص. هي دي المشكلة هي دي المشكلة الخوف الدائم من كلام الناس. اخوانا اه اه بعض الشباب الفترة اللي فاتت لما كان الاعلام ليل نهار لا يسخر الا من الازهر. ولا يسخر الا من الشباب المتدين الملتزم. نظرا للضغط ده انتكس. انا مش عايز
عايز حد يتريق علي. لا يا ابني اللي احسن منك اتريقوا عليه ولقد استهزأ برسل من قبلك الموضوع منتهي. قال ان تسخروا منا كلام سيدنا نوح عليه الصلاة والسلام. قال الله تبارك وتعالى واذا مروا بهم ها
يتغامزون واذا انقلبوا الى اهلهم انقلبوا فاكهين. اوعى في يوم من الايام في طريقك الى الله تبارك وتعالى تنشغل بكلام كام حد المؤمن فعلا الصادق هو لا يلتفت ابدا لكلام الناس. انما الاساس عنده دايما التفاته للسماء. التفاته الى الله
سبحانه وتعالى انا وانا بعمل العمل ده انا النهاردة ربنا شرح صدري ان انا اتعلم القرآن ما تلتفتش بقى لكلام حد. ربنا شرح صدري النهاردة وانا احضر دروس علم. ما تلتفتش لكلام حد. ربنا شرح صدري النهاردة ان انا ادخل ولادي الازهر. يتعلموا
هناك. اصل الناس بتقول ان الازهر لا يا اخواننا. يعني عارفين النبي لما كان بيقول المحيا محياكم والممات كل ما كان بيقول للانصار المحيا محيا الازهر وممات ممات الازهر سبحان الله يا اخواننا! سبحان الله! اللي احنا لازم نفهمه ان كلام الناس لا بيقدم ولا بيأخر. انا اهم حاجة عندي اعمل اللي يرضي ربنا. وخد بالك
قانون ربنا في الكون انك لو دايما بتدور على رضاه حتى ولو كنت بتزعل الناس هو ده الانسان اللي ربنا يرضى عنه على فكرة هيرد عنك الناس والعكس صحيح لو دورت على رضا الناس في سخط الله لا الناس بترضى عنك ولا ربنا بيرضى عنك
قال رسول الله صلى الله عليه وسلم من التمس رضا الله في سخط الناس انت داخل تعمل فرحك فانا يا جماعة بعد ازنكم انا بيجي النساء ممكن لبسهم ما يبقاش كويس شوية
عامل قاعة للبنات يقعدوا يعملوا فيها اللي هم عايزينه. وقاعة للرجال والناس تتريق وقاعة ليه وقاعة ليه وايه التشدد ده وايه التعصب ده ؟ لا يا جماعة انا انا زوجتي عايزة تفرح امي عايزة تفرح. اختي عايزة تفرح. فانا عايز افرحهم
عايزين نرقصه وفي نفس الوقت انا لا اقبل ان مراتي ترقص قدام رجالة فمراتي بقى ترقص وسط البنات براحتها. ييجي بقى ضغط المجتمع. هنا تلاقي سبحان الله الانسان منا بيستجيب ولا لأ
سبحان الله في بعض الاوقات بعض الناس بتستجيب للضغط ده. كلام الناس فتلاقيه عمل الفرح المختلط والله العظيم يا اخوانا يفضل يتبكت على الفرح ده. وايه اللي انت عملته ده! اصل العروسة ما كانش شكلها حلو. اصل مش عارف ايه اللي حصل. اصل الناس مش وتلاقيك خارج
عمال تسمع تلسين كلام الناس تقول يا ريتني كنت عملت اللي يرضي ربنا. هو النبي قال كده. من التمس رضا الله في سخط الناس رضي الله عنه وارضى عنه الناس. العكس
ومن التمس رضا الناس في سخط الله ها سخط الله عليه واسخط عليه الناس. فالسبب التاني انك تستجيب لكلام الناس. تلاقي الانسان منا بيقع السبب التالت غياب دوري المربي دي كانت وزيفة موجودة عندنا كمسلمين زمان
ان كان فيه حد اسمه المربي زي المدرس كده في زماننا. المربي ده كان دوره كان ولاد الاغنياء وولاد الاكابر وولاد الملوك. وولاد الفقراء كان دايما الاباء بيهتموا اول ما يهتموا ان هم يجيبوا لولادهم ايه ها مربي انه يبدأ يربيهم
وعلى فكرة يا اخواننا معلش على الهامش السريع كده لكل الاباء والامهات انا لما باقول مربي مش معناها يأكل كويس ويشرب كويس ويلبس كويس. دي اسمها عناية العناية ان احنا نأكل كويس نشرب كويس نعلم كويس
انما انا بتكلم على المربي اللي يقعد مع ابني يقول له ده عيب وده مش عيب. ده حلال وده حرام. ده صح وده غلط زمان كانوا بيهتموا جدا بمكانة المربي
حتى ان عمر ابن عبدالعزيز رضي الله عنه اول حاجة عملها مع اولاده انه جاب لهم مربي يربيهم ويعلمهم وهكذا حال كل السلف رضي الله عنهم اجمعين المربي ده دوره انه يطلع رجالة
المربي ده دوره انه يطلع ناس بتحب دينها اوي. عارفة الحلال والحرام عارفة الصح والغلط زي مثلا الامام المربي الامام القراني. احنا ما نعرفش عنه حاجة اصلا الامام الكوراني ده اللي تولى تربية محمد الفاتح. ابو محمد الفاتح اول حاجة عملها لما
ربنا رزقه بمحمد جاب له المربي. الامام القرآني كان عالم من العمال الكبار جدا. قال له بقى انا دورك كله انك تربي لي يا ابني فكان الامام القرآني ياخد بايد محمد الفاتح
ويطلع به على شاطئ البحر ويقول له يا محمد اترى هذه الارض هذه قسطنطينية التي كان النبي صلى الله عليه وسلم يقول فيها لتفتحن لكم قسطنطينية. فلنعم الجيش جيشها ولنعم الامير
كان محمد الفاتح بيتربى وهو صغير ان الارض دي هتفتح للمسلمين. وافضل جيش هو الجيش اللي هيفتحها وافضل قائد هو القائد مين اللي هيفتح هذه البلاد وبدأ يربي محمد الفاتح من وهو صغير على الدين والعبادة والطاعة والقرب من الله. حفظوا القرآن كاملا وعلمه الفقه والتفسير والعقيدة والحديث
وعلمه ازاي يكون قائد بالتربية دي خرج محمد الفاتح بالتربية دي خرج محمد الفاتح الاستعمار لما نزل لبلاد المسلمين اول حاجة عملها وبيعملها لما بينزل بلاد المسلمين انه يضرب قضية التربية
انه يطلع لنا حمو موتى ويطلع لنا مش عارف مين علشان للاسف اللي بنشوفه في شوارعنا هنا في المنصورة كل يوم يبقى هو الاصل لما نشوف شاب بيدبح اول امبارح والفيديو متصور. والناس واقفة تتفرج عادي. واحد بيتدبح في كلية اداب عادي خالص
وفي العيد لما نشوف في قناة السويس الراجل واقع في الارض وستة نازلين فوق بالسيوف بعد ما ضربوه بالنار في رجله عادي خالص والناس واقفة بتتفرج وبتصور وما فيش اي مشكلة
ده نتيجة ايه؟ ده باختصار نتيجة ان المربي غاب وطلعنا للناس كتير من الممسلين البلطجية كتير من الممسلين اللي بيدوا للمجتمع آآ آآ ان انت لازم تبقى ماسك ماسك السيف بتاعك وماسك الخرطوشة والمقروطة والكلام اللي انتم فاهمينه ده
غاب دور التربية وغرسوا في نفوس الاباء النهاردة ان التربية انك تأكل كويس وتشرب كويس وتعلم كويس. دي مش تربية دي اسمها عناية انما التربية الحقيقية ان احنا نربي اجيال على ان ده حلال وده حرام. ده من الاخلاق وده من مش من الاخلاق. ده صح وده غلط
لما شفنا زمان السلف اهتموا جدا بمنصب المربي. وكانت وظيفة عظيمة جدا. كانت النتيجة رأينا الدين ورأينا اخلاق ورأينا العبادة ورأينا المروءة. لما غاب المنصب ده احفزوها دايما. لما بيغيب المنصب ده الام بتضيع
بتضيع. اتضربت الكتاتيب في بلاد المسلمين. ليه الكتاتيب تتضرب علشان المربي الشيخ اللي بيعلم القرآن ويحفظ القرآن ويعلم الشباب الاخلاق من خلال القرآن خلاص ده لما يروح انا خلاص الشباب دول انا اقدر
اخدهم بقى واديهم في حتة تانية خالص من اعظم الادلة على ان غياب دور المربي في حياتك بيؤدي دائما الى الانتكاس عن الطريق. هو مشهد خروج موسى عليه الصلاة والسلام
الى لقاء ربه والانتكاسة التي حدثت لبني اسرائيل وده ربنا ذكره لنا في ايات كثيرة من القرآن في طه وفي الاعراف وما اعجلك عن قومك يا موسى هذا عتاب من الله عز وجل. يا موسى انت المربي ليه سبت امتك؟ ليه طلعت
تسابيها بشوية ليه ما كنتش معها قال هم اولائي على اثري وعجلت اليك ربي لترضى. فموسى عليه الصلاة والسلام وهو بيدور على رضا ربنا ولكن هنا حصلت المشكلة. خرج موسى الى لقاء ربه. حصلت الانتكاسة لبني اسرائيل
عبدو العجل من دون الله عبد العجل من دون الله. وسبحان الله شف بقى لما عاد موسى عليه الصلاة والسلام وكيف تعامل مع السامري وازاي يتعامل مع تعرف فعلا اهمية دور المربي. اول ما رجع موسى عليه الصلاة والسلام قال فما خطبك يا سمري؟ قال
قلت بما لم يبصروا به يوم ما كان ربنا بيهلك فرعون انا شفت ملك نازل من السماء على فرس لا يضرب شيئا بقدمه الا ونبت. ارض الصحراء يضرب برجليه كده
يطلع العشب فقبضت قبضة من اثر الايه؟ اه مكان ضربة رجله رحت خدت ايه؟ اثر من من اثر الرسول فقبضته قبضت من اثر الرسول فنبذتها وكذلك سولت لي نفسي شوف بقى المربي ازاي بيتعامل
فقبضت قبضة من اثر الرسول فنبذتها وكذلك سولت لي نفسي. قال ايه؟ ها فاذهب فان لك في الحياة ان تقول لا مساس عارف ان الامة كلها وقعت بسبب الانسان السوء ده
فبدأ يربيه وان لك موعدا لن تخلفه. هتقف بين ايدين ربنا وربنا يسألك عن هذا الامر لما قال له ان لك ان فاذهب فان لك ان تقول في الحياة ان لا مساس. ما تقربش منا
وده دور المربي لما يعرف ان ابنه قريب من حد فاسد يبعد الفاسد ده عن ابنه وبعد كده وانظر الى الهك الذي ظلت عليه عاكفا. مش انتم بتقولوا ان ده ربنا؟ طيب لنحرقنه ثم ها
لننسف النوم في اليم ايه؟ ليه؟ ليه سيدنا موسى عمل كده؟ ها اه اللي ما يقدرش يدافع عن نفسه وهو بيتحرق وبينصب في الايام النسفة. لا يستحق ان يكون الها. طب ليه يعمل كده؟ لان الشبهة
اللي دخلت في دماغ قوم موسى قالوا هذا الهكم واله موسى فايه؟ طيب مش ده الاله؟ هو ده دور المربي. دور المربي انه يعالج الفكر بفكر عمل ايه؟ جاب الاله قدامهم كده بتاعهم. وكسره وحطمه ونسفه في اليم نسفا. فكانت النتيجة ان يقولوا اه صحيح ازا كان ده ها
لا يستطيع انه يدافع عن نفسه ازاي اصلا نعبده من دون الله علشان كده ربنا سبحانه وتعالى قال وحكى لنا موقف امة بني اسرائيل ولما سقط في ايديهم ورأوا انهم قد ضلوا قالوا
الو ها لان لم يغفر لنا ربنا ويرحمنا. اول اه صحيح. ده اتكسر واتبهدل واترمى اهو. ازاي ده كان اله؟ آآ لو ربنا ما غفرناش ورحمنا احنا هنتبهدل اخر بهدلة. هو ده المربي. لما غاب المربي من حياتهم حصلت الانتكاسة
علشان كده انا دايما بقول لك يا ابني اربط نفسك دايما بالانسان الذي ترى فيه الدين اولا. ونصيحة لوجه الله. نصيحة لوجه الله. من كان منكم مستنا فليستن بمن قد مات. كلام ابن مسعود
فان الحي لا تؤمن عليه الفتنة اربط اولا نفسك بالمربي. بالانبياء والمرسلين. اولئك الذين هدى الله فبهداهم اربط نفسك بحياة النبي صلى الله عليه وسلم. تبقى حياته قدامك كده ان ده المربي بتاعك. قريب اوي من سنته وتقرأ كتير في سنته تتعلم
منه تفرق كتير جدا والله يا اخوانا عن تجربة انا خضتها بنفسي حوالي تلات سنوات هنا في المسجد لما اتكلمت في سلسلة رمضان عن سيرة النبي صلى الله عليه وسلم
انتم مش متخيلين السلسلة دي اثرت في قد ايه؟ لان كل يوم على مدار التلاتين يوم انا كل يوم بتكلم على النبي في الموقف ده فعل كذا. والموقف ده فعل كذا
خلاص انت في المواقف اللي زي دي هتتعامل زي ما انا بيتعامل بتفرق كتير جدا معاك انك تبص على الصحابة تقتدي بهم انك تبص على التابعين واتباع التابعين والائمة الاربعة وعلماء الدين تقتدي بهم تتعلم منهم
ثم بعد ذلك تستأنس بمن هو حي استأنس بقى بالعلماء الموجودين حواليك انت ليه بتقول كده ؟ اصل ممكن اللي حواليك ده هو كمان ينتكس ممكن اللي حواليك في يوم من الايام يعمل موقف غلط
عشان ده ما يأثرش عليك انك في يوم من الايام ممكن فعلا حد كان بيعلمني الدين وبيطلع يعلمني حاجات بفيديوهات بحاجات جميلة. في يوم من الايام ممكن ممكن ممكن يعمل حاجة
حق غلط طب ازا كان ده الشيخ اللي بيعمل حاجة غلط؟ طب ما انا كمان بقى نزل كان ابن مسعود يقول من كان منكم مستنا ها فليستن بمن قد ايه فان الحي لا تؤمن عليه الفتنة. يبقى السبب التالت غياب دور
السبب الرابع التعلق الزائد بالدنيا والانغماس داخلها هفضل طول عمري اقول لكم ان الدين علشان يبقى قوي لازم يكون عندنا مهندس قوي. ودكتور قوي وكل حد في مجاله قوي. لازم علشان الدين يكون قوي. الدين مش هيكون قوي بالعلماء بس
ولكن الدين ده هو عبارة عن المسجد اللي احنا عايشين فيه ده. او قاعدين فيه الان. هو عبارة عن اعمدة. الاعمدة دي لوحدها ما تبنيش مسجد لازم تكون في اعمدة قوية صح؟ ولازم تكون في مكنة صوت قوية صح؟
ولازم يكون الشيخ قوي. ولازم يكون السجاد اللي انت قاعد عليه نضيف وكويس. ولازم تكون الجدران كويسة. ولازم يبقى فيه تكييفات ومراوح لما الاعوام دي كلها تبقى موجودة يبقى المسجد ده قوي
الاسلام نفس القصة الاسلام لا يقوم بطائفة معينة من الناس اللي النبي قدر يعمله صلى الله عليه وسلم ونجح فيه ان خلى كل واحد في مجاله قوي خلى اللي ماسك وزير دفاع قوي خالد بن الوليد وعمرو بن العاص. وخلى اللي ماسك الدين والعلم قوي. معاذ بن جبل. وخلى اللي ماسك القرآن
قوي وخلى راجل الاعمال اللي كان بيصرف على كل دول قوي زي عثمان بن عفان وخلى الشاعر قوي زي كعب بن مالك وحسن ابن ثابت لما كان كل دول اقوياء حتى النساء والاطفال
خلوهم اقوياء صلى الله عليه وسلم. خلى الطفل قوي وخلى المرأة قوية. لما كل دول كانوا اقوياء كانت دولة الاسلام قوية ارجع وقول ان من اعظم اسباب الانتكاسات ان الانسان ينغمس اوي في الدنيا
لدرجة ان الدنيا دي تشغله تماما عن الدين. وتبعده تماما عن ربنا وده اللي ربنا ذكره لنا في ايات كثيرة من القرآن. على رأس من ذكر في كتاب الله في انتكاسات الانتكاس وكانت بشعة. مين؟ بالعام
والسر الاساسي في وراء انتكاسة بن عم بن عراء ايه؟ الدنيا اتفتحت. بسم الله الرحمن الرحيم. واتل عليهم نبأ الذي اتيناه اياتنا ها والانسلاخ ده صعب حاجة مش سهلة انك تشيل الجلد وتنزعه من اللحم ده فيه نزع
هو اتحمل النزع ده واتل عليهم نبأ الذي اتيناه اياتنا ها فانسلخ منها فاتبعه الشيطان فكان من الغوي ولو شئنا لرفعناه بها اه هنا بقى السبب اهو. ما انا باقول لك مجالس القرآن كده. تقرأ الاية مرة واتنين وتلاتة عشان تفهم. ولكنه اقلد
علماء التفسير بيقولوا ولكنه اقلد الى الدنيا طب هو فيه علاقة ما بين الدنيا والارض يعني ولكنه اقلد الى ارضه. ربنا قال اقلد الى الارض علماء التفسير يقول لك اخرج الايه؟ الى الدنيا. قال لك اصل الدنيا دي اصلا كلها اصلا تراب. فهو اخلد للتراب. ده حد
كان عارف اسم الله الاعظم وحد كان عارف علم التوراة. وداعية الى الله مقدم في بني اسرائيل. حد كبير اوي ليه ده يحصل ليه ده الانتكاسة دي حصلت ليه حصلت لان موسى عليه الصلاة والسلام لما ارسلوا الى ملك الجبارين يدعوه الى الله. ملك الجبارين حط قدامه فلوس. ها ايه رأيك
استقبل هذا المال وتكون معنا ولا ترجع لموسى؟ قال لا طبعا. ده انا ابيع الدنيا كلها عشان الصندوق ده اخذ المال اخذ التراب وعلى فكرة قانون ربنا في الكون ان دايما الانسان اللي بيترك الدين علشان الدنيا لا بيربح دين ولا بيربح دنيا
اللي بيربح دنيا ولا بيربح اخرة. ده الاصل. ممكن اه يتمتع في الدنيا شوية ولكن بتكون العاقبة شديدة اخلد الى الارض واتبع هواه لن انتكس ربنا يذكر لنا في سورة الفتح
ايات برضو بتدل ان في ناس انتكست عشان الفلوس سيقول لك المخلفون من الاعراب شغلتنا اموالنا وايه؟ واهلونا. النبي يقول لهم تعالوا اطلعوا معي. قالوا له معلش فلوسنا. فلوسنا الدنيا بتاعتنا
فلما جري اوي ورا الدنيا راح شفت تلاقي النبي صلى الله عليه وسلم بيقول لك ايه؟ صلى الله عليه وسلم وهو بيوضح لنا ان من اعظم اسباب الانتكاسات ارتباط الانسان بالدنيا الزائد
بادروا بالاعمال فتن كقطع الليل المظلم. يصبح الرجل ها مؤمنا ويمسي. حصلت انتكاسة. ثم قال صلى الله عليه وسلم يبيع دينه بايه؟ بعرض من الدنيا. باع الدين علشان الدنيا لو انت عايز تنزل الكلام ده لان اهمية المجالس دي مجالس القرآن انك تاخد الاية وتنزلها على الواقع بتاعك. ازاي تنزلها على الواقع
بتاعك النهاردة الشاب ما شاء الله ايام الجامعة كان عنده وقت ييجي الدروس يحافز على صلاته بيحفز قرآن ده ختم عشرين جزء بفضل الله وخلاص بيجري علشان يختم ومجالس علم وطلب علم ودرس كتاب فقهي واتنين وتلاتة واربعة
وبعد شوية خلاص راح بقى للدنيا بعد ما خلص الاربع سنين بتوعه راح بقى للدنيا بيشتغل مدرس فكان بيدور على وصل وتعيينه في مدرسة الصبح اتعين عايز يحسن دخله عمل مجموعة واتنين
لسة طبعا مش معروف فالدنيا على القد شوية بس كان في الوقت ده يقول للولاد في الدرس يلا يا ولاد عايزين نقرأ شوية قرآن. يلا يا ولاد علشان نصلي. يلا يا ولاد اهم حاجة الصلاة عندنا في
وقتها والله يا اخوانا ده كان كده في بعض الاوقات كان بيجي لنا ويقول لنا تعالوا قولوا للاولاد علموا الاولاد انا خايف على الاولاد. تعالوا تذكروهم بالله بدأ ما شاء الله يتعرض. المجموعتين بقوا عشرين. تلاتين اربعين. ما عدش ينفع بقى الاوضة اللي كان مأجرها في شقة
تلات اربع مدرسين فده ياخد شقة كاملة. لا ده بقوا تلات اربع خمس تدوار مع بعض فيطلع من مجموعة لمجموعة ومن مجموعة لمجموعة ومن مجموعة لمجموعة ومن مجموعة لمجموعة استاذ آآ صليت النهاردة
ياه تخيل انا من زمان اوي ما صلتش اخر مرة قعدت مع الاولاد عشان تتكلم عن ربنا امتى ؟ بس والله ما فيش وقت. اصل الخمس دقايق دول لو اتكلمت معهم خمس دقايق في الحصة في الست سبع حصص
ممكن اعمل لي ساعة وربع ساعة ونص كمان اجيب لي مجموعة يعني هو ما عدش حتى الكلمتين اللي بتقولهم للولاد عشان تقربوا ربنا ما عدوش موجودين ما عدش والله الاستاذ علاقتك بالناس الطيبين الصالحين اللي انت كنت بتكلمهم زمان ايه وبتجيبهم الدروس عشان يعلموا الاولاد اخبارهم ايه؟ ياه
تخيل انا اخر مرة شفته في عيد الفطر اللي فات. ما شفتوش والله من بعدها استاذ انت اخبارك ايه مع ربنا رح للاستاز ليه راح ليه راح خلى الدنيا هي الاصل
وبدأ يتنازل خطوة في التانية في التالتة في الرابعة لحد ما ساب كل حاجة حلوة في حياته حتى العشر دقايق بتوع القيم اللي كان بيقولها للولاد اتنازل عنها علشان حصة جديدة
طب انت استفادت ايه؟ جمعت دنيا؟ اه ربنا يبارك لك في دنيتك فلوس كتير؟ اه فلوس كتير. وسكرتارية ومساعدين يعني كل ده خلاص انت ارتضيت بهذا الامر ارتضيتني يكون ده حالك
ارتضيت ان يكون ده حالك؟ استاذ انت كنت زمان بتقول لنا ما حدش ينام غير لما يصلي ركعتين. اخبارهم ايه في حياتك؟ استاذ انت كنت زمان بتغرس جوانا قيمة ان انك لازم لازم تبقى مرتبط بيوم الجمعة
وحريص على انك تكون في المسجد من بدري وتقرأ سورة الكهف وتصلي على النبي كتير. استاذ انت اخبارك ايه؟ والله والله والله يجي لي شاب من بيقول لي اعطيني درس مراجعة يوم الجمعة ساعة الصلاة
ايه اللي حصل ليه كده دلدلي اقرب مثال يا اخواننا عشان اقول لك هي المشكلة ان الدنيا لما بتفتح وتبقى هي القبلة الاساسية الانسان بيضيع. ممثل شاب الكلام ده الفين وعشرة والفين وحداشر
لما كانوا بيكلموه قال لهم لازم الممثل ده يكون صادق ولازم يكون امين ولازم يكون على خلق. وما ينفعش يمثل في مشاهد مش كويسة وما ينفعش مش عارف ايه وما ينفعش
وما ينفعش وما ينفعش وما ينفعش وكان قاعد يدي المزيعة درس بيلقنها درس في الادب والاخلاق. طب وبعد ما بقى نجم وضعه اخباره ايه من احط الناس خلقا ده ليه؟ ده ليه؟ والله يا اخوانا احنا بنرجوا لكل دول ان ربنا يهديهم ويردهم خيرا مما كانوا. هنتمنى لهم
الهداية ولكن هو ربنا قال لنا كده فاقصص القصص لعلهم يتفكرون. احنا لازم نفكر في الكلام ده احنا لازم نفكر في الكلام ده. الشاب اللي كان في يوم من الايام معنا وبيجري بعربيته يقول لي انت لو نزلت عمل خير من غير عربيتي انا هزعل منك
وكان في رمضان ينزل بعربيته ما يفطرش في البيت يتأخر على الفطار في البيت. عشان بياخد الوجبات ويطلع على الاسر الفقيرة ولما ربنا سبحانه وتعالى وسع عليه شوية وطلع القاهرة ليه ضاع
ليه انتكس هي الدنيا كده ربنا سبحانه وتعالى علمنا ان احنا ناخد الدنيا تكون مزروعة لنا للاخرة انا هجتهد جدا في الدنيا. هخليها في ايدي. الدنيا دي لما يكون معي فلوس كتير لان انا دكتور كويس. يبقى معي فلوس كتير. يبقى المريض لما يقعد عندي
السرير اقول له اتوكل على الله واحسن الظن بالله عز وجل. والنبي يقول داووا مرضاكم بصدقة. انا هاديك الدواء الدنيوي. لازم بقى تحسن علاقتك مع ربنا وحالك مع ده النموزج اللي احنا عايزينه
احنا عايزين نموزج المهندس انا عارف ان ابوه ممكن يكون صعب. وهو بيتعامل مع الحدادين او مع النجارين وهو طالع بالبرج يقول لهم خدوا بالكم. احنا رمضان هنشتغل بالليل عشان تصوموا الصبح
انتم لو اشتغلتم الصبح مش هتعرفوا تشتغلوا عشان انتم صايمين. ولو اشتغلتم ممكن تفطروا في عز الحر. لا انا هنشتغل بالليل وبالليل يقول لهم يلا نشد حيلنا عشان احنا هنتسحر مع بعض عشان صايمين بكرة. احنا عايزين المهندس ده
عايزين الدكتور اللي يبقى مدير جامعة يبقى مدير جامعة. وقبل ما يقعد مع الدكاترة يقول لهم انتم كده رحمة للناس. زي ما ربنا بعت النبي رحمة لناس رحمة للناس يقولون انتم مسؤولين قبل ما يقول لهم ما انا هاسيبكم دفتر غياب وحضور! لا ربنا مطلع عليكم ويراكم. احنا عايزين الدكتور ده اللي النبي صلى الله عليه وسلم
فيه الناس اربعة. موسع عليه في الدنيا والاخرة. ده المؤمن القوي قوي في مجال شغله وفي مجال عمله الدنيوي. فاتوسع عليه في الدنيا ويتوسع عليه في الاخرة احنا محتاجين ده
انما ان الانسان يقبل على الدنيا ويفضل يجري ورا الدنيا بس بس احنا منتظرين ايه السبب الرابع من اسباب الانتكاسات اللي ربنا سبحانه وتعالى ذكرها في القرآن انشغال الانسان بالدنيا اكتر من اللازم
انشغال الانسان بالدنيا اكتر من اللازم. ده اللي بيوقع. السبب الخامس من اعزم اسباب الانتكاسات اللي ربنا ذكرها في القرآن وتكاد تكون سنة متواترة عايز تعبر عنها بقى بالصاحب عايز تعبر بقى عنها بالبيئة عبر عنها بما تحب
البيئة اللي الانسان وضع نفسه فيها الاصحاب اللي حوالين الانسان دول من اعظم الاسباب اما للثبات واما للانتكاس البيئة اللي الانسان اختارها لنفسه البيئة دي هي المؤثرة هي هو ده الاساس
لو جيت في يوم من الايام الشباب بقى بتوع هندسة يسامحوني ان انا بتكلم في في وجودهم يعني لو جينا في يوم من الايام نبني بناء على شط نيل عشان تبصوا من من الشباك كده النيل تحتك على طول
الاساس اللي انت هتحطه هو هو الاساس اللي هتحطه في وسط البلد شباب هندسة يقينا لا طبعا معروف ان الارض اللي جنب النيل دي على طول الماية عمال تقرصها من تحت تقرصها من تحت. فالتربة بتاعتها مش ايه ها مش سابتة
لو جيت رميت اساس وطلعت ما بين عشية وضحاها النيل هيفضل ياخد من تحت كده لحد ما يوقع لك البناء بتاعك. امال بتعمل ايه؟ انا بحفر بحفره الاول وببدأ اعمل تربة بديلة
انا بتكلم كده صح ولا ايه؟ صح ببدأ اعمل بقى تربة بديلة تانية خالص. قبل ما اعمل اساساتي وقبل ما ابدأ اعمل حاجتي. باعمل اولا تربة بديلة. وبعد كده بابدأ اعمل ايه؟ ها؟ ابدأ احط اساساتي
والكلام ده. التربة البديلة دي ليه؟ علشان يبقى البناء بتاعها قوي فهنا البيئة ممكن لو طلعت على وضع البيئة ممكن البيئة دي توقعك نفس الكلام بالنسبة لحال الانسان في طريقه الى الله سبحانه وتعالى
اصحابه البيئة اللي هو حاطط نفسه فيها اما ان هي تكون سبب للثبات واما هي تكون سبب للانتكاس. للانتكاس. يا بيئة ترفعك جدا عند ربنا سبحانه انا يبي تقلبك وتضيعك
علشان كده كان من اهم اولويات النبي صلى الله عليه وسلم في بداية الدعوة انه يعمل للصحابة به. عمل لهم دار الارقم ابن ابي الارقم كان بيقعد معهم فيها في الدار دي
يعطي قراءة القرآن ويعلمهم الدين ويعلمهم ما يتعلق بالاحكام. فالبيئة دي طلعت رجالة اول حاجة النبي يفكر فيها. وقبل الهجرة عمل لهم برضو عفوا. وقبل الهجرة بقليل عمل لهم برضو بيئة. في دار اسعد بن زرارة رضي الله عنه الانصار
قولي الكريم اتخز الدار دي في المدينة قعد فيها سعد قعد فيها مصعب بن عمير علي مناس الدين احنا محتاجين البيئة دي انما شاب النهاردة وليكن سين من الناس هو مرتبط اوي اوي. بشاب معين او بصاحب معين. يا بني الصاحب ده عنده مشاكل. الصاحب ده والعيال
طريقه غلط لا هو كويس وانسان كويس ومش عارف انا ما شفتش منه حاجة وحشة بعد فترة ضاع الانسان ده اصلا الصاحب والشاب ده علشان كده ربنا سبحانه وتعالى قال وقد نزل عليكم في الكتاب
ان اذا سمعتم ايات الله يكفر بها يستهزأ بها فلا تقعدوا معهم حتى يخوضوا في حديث غيره. انكم اذا مثلهم لو ارتضيت في اللي نفسك في يوم من الايام انك تقعد في بيئة زي دي. اللي بتقعد تسخر من الدين وتسخر من شعائر الدين وتسخر من الملتزمين وتسخر من الانسان الكويس
ربنا بيقول لك انك بعد فترة هتبقى زيه انك بعد فترة هتبقى زيه وربنا سبحانه وتعالى ذكر لنا نماذج كثير جدا في القرآن. النماذج دي بيقول لنا ابعدوا عن البيئة الفاسدة
لان الرضا بالبيئة الفاسدة. او الالتفات للبيئة الفاسدة ممكن يؤثر عليك هضرب لكم مثال قبل الاذان ان مجرد الالتفات لبيئة فاسدة الالتفات انك تلتفت بس. لبيئة فاسدة او لبيئة صالحة اما يكون فيه النجاة او اما يكون فيه الهلاك
ربنا سبحانه وتعالى قال لنبيه لوط عليه الصلاة والسلام فاسري باهلك ها بقطع من الليل ولا ولا يلتفت منكم احد. وانت ماشي اوعى في يوم من الايام يصعب عليك البيئة الفاسدة فتبص بضهرك كده
الوحيد اللي التفت مين اللي الوحيد اللي حن بقلبه للبيئة الفاسدة مين ؟ الا امرأتك. انه مصيبها ها ما اصابهم. هي خرجت معه على فكرة يعني امرأة لوط خرجت معه
هي دي مجالس القرآن واهمية مجالس القرآن. خرجت معه خلاص. ولكن قلبها حن للبيئة الفاسدة. فلما التفتت نزلت علي العقوبة زي ما اصبت اصابها اذا كان مجرد الالتفات لبيئة الفساد مجرد التفات. هي خرجت خلاص يا اخواننا بالله ركزوا معلش. انتم مش عارف ايه المعنى اللي انا عايز اقوله وصل ولا مش وصل
هي خلاص خرجت ولكن حن القلب لبيئة الفساد فنزلت العقوبة. العقوبة اللي نزلت عليهم نزلت عليها ده الحنين لارض الفساد التفات القلب لارض الفساد. فما بالك باللي عايش اصلا في ارض الفساد وضعه ايه
وقال النبي صلى الله عليه وسلم في شأن قاتل المئة نفس فالتفت الى الارض الصالحة بقلبه فادخله الله الجنة دخل الجنة خلاص. الالتفات بس التفاتة هنا والتفاتة هنا كانت مصير تاني خالص
عشان كده احنا بنتعلم من الايات دي انك ازا كان القاتل مات نفس فالتفت اليها بقلبه فمات فغير الله نواميس الكون لها. فما بالكم باللي حاطط نفسه في بيت الصالحين اصلا
ازا كان الالتفات يعني تخيل يعني تعالوا يعني نتعامل كده. تعال اولا اكلمك انت. واحد في يوم من الايام عمل معك ميت موقف سلبي ميت موقف ضحك عليك فيهم وجاء في يوم من الايام عمل موقف كويس حلو
ممكن تنسى المية موقف طب حد ممكن ينسى المية موقف ها خالد طب هسألكم سؤال تاني عشان اوصل لكم المعنى اكتر. لو الموقف اللي عمله ده موقف كبير جدا ممكن تسمي موقف
اه ممكن هو ده المعنى اللي انا عايز اوصله هو عمل ميت موقف قبل كده قتل ميت واحد فالنبي عايز يقول لنا ان الموقف الاخير ده غير كل حاجة. ايه الموقف ده؟ فالتفت اليها بقلبه فمات. قال انا عايز اروح اقعد مع الناس
كويس ما بالك باللي قاعد معهم. باللي عايش معهم. باللي حياته كلها وسط ناس صالحة. باللي قاعد دايما مع الشباب بيحفظ القرآن وقريب من ربنا سبحانه وتعالى. تخيل الحال ايه؟ تخيل النبي صلى الله عليه وسلم بيقول ان لله ملائكة سياحين في الارض فضلا ويقول لك ان فيه واحد في يوم من الايام دخل كده كان داخل الحمام ما كانش جاي المسجد
كان دخل الحمام وهو خارج لقى الشيخ بيتكلم قعد. فربنا بيقول للناس اللي قاعدة في مجلس العلم غفرت لهم واعطيتهم ما يرجون وانتم لا يخافون. الملائكة تقول يا رب في يوم
فلان الخطاء ليس منهم. مش منهم ده كان داخل الحمام فقال الله هم السعداء الذين لا يشقوا فتخيل انك الخطاء يعني صيغة مبالغة لها معنيين اما ان يكون عنده كبائر كبيرة او الصغائر بتاعته كتيرة
ولكن لانه وضع نفسه في وسط الصالحين اخذ اجر هؤلاء كاملا ده ان دل فانما يدل ان اعظم عطاء من ربنا لك لما تحط نفسك وسط الصالحين. اما ان الانسان يفضل بعيد عن بيت الصالحين وحاطط نفسه في بقية الفساد
ما انت كده كده هتقع. اصل انا هدعوهم الى الله مش هيحصل مش هيحصل وهيأثروا عليك وهيوقعوك وربنا سبحانه وتعالى في القرآن ذكر لنا مواقف كتيرة جدا ان البيئة غيرت واصحابها. نعرفها ان شاء الله بعد الاذان. هذا وصلى الله على نبينا محمد واله وصحبه وسلم
بسم الله والحمد لله والصلاة والسلام على رسول الله صلى الله عليه وسلم وبعد من اعظم الاسباب بتاع ربنا عز وجل اللي ذكرها في القرآن انها من اسباب الانتكاسات بيئة الانسان
البيئة ودايما انا بشبه البيئة دايما بمستشفى مستشفى مليئة بالامراض وانسان سليم معافى دخل جوة المستشفى دي لو اخذ تطعيمات ولا واخد مصل ولا واخد اي حاجة مضادة للامراض. اول ما دخل المستشفى وسط البيئة دي ايه اللي بيحصل له
احنا البيئة اللي حوالينا بتؤثر علينا يقينا بتؤثر علينا يقينا اما بالسلب واما بالايجاب. والله يا اخوانا البيئة بتؤثر في الحديد تلاقوا دايما كده اللي عنده مسلا كولدير زي ده مسلا في البيت
وتلاقي الاولاد كل شوية يشربوا شوية مية ويقعوا شوية مية الماية اللي اتكونت حوالين الكولدير. شف جميل وابيض وشكله جميل جدا. لما الماية كتيرة اتحطت تحته. بعد فترة بتلاقيه الارضية بتاعته عاملة ايه
البيئة غيرت الحديد البيئة غيرت في الحديد هكذا ايضا الانسان البيئة اللي حواليه بتغير فيه. اصحابه اللي حواليه بيغيروا فيه هي من بيت كويس ومن بيت صالح وما بتحبش الاغاني بس كل صاحباتها اللي حواليها عمالين يغنوا اغاني شعب
تلاقي البنت بعد كده وهي قاعدة بتدندن بتدندن طب يحافزوهم منين اصلا؟ هي البيئة غيرت البيئة غيرت يبقى اذا يا اخوانا اختيار البيئة عشان كده ربنا في القرآن في سورة الفرقان ذكر لنا قصة حد كان كويس وانتكس. مين
مين لأ في الفرقان ويوم يعض الظالم على يديه ها يقول يا ليتني اتخذت مع الرسول سبيلا يا ويلة ليتني لم اتخذ ده نموزج واضح اهو. نموزج لانسان صالح كويس كان قريب جدا من النبي صلى الله عليه وسلم. كان كويس خلاص بينه وبين
اسلام خلاص يقعد مع النبي يسمع القرآن يقعد مع النبي يتعلم منه لحد ما جا له صاحبه. قال له انت سبت دينك واتبعت محمد؟ قالوا لأ. قال له خلاص روح ابسط في وجهك
وسبه باقبح ما تعلم من السبات وراح عمل ده ومات كافر وهو بيموت يعيط يعيط ربنا يقول لنا على قدر الحسرة غيرنا العبد الظالم على يديه. يقول يا ليتني اتخذت
يا ريتني كنت كملت مع النبي في البيئة دي. يا ويلتى ليتني لم اتخذ فلانا خليل. فممكن يكون الصاحب هو السبب الاساسي. في ضياع عايز اقول لكم حاجة آآ زمان واحنا في الكلية
كنا بندرس آآ الادب الجاهلي. انا كنت لغة عربية. فكنت بدرس الادب الجاهلي والقبح اللي كان موجود في الشعر الجاهلي مش كله طبعا. الغزل القبيح والغزل العاري والمدح فكنت تبص كده
حاجة قميئة حاجة قميئة. ايه ده! دي اخلاق دي وتبص لنفس الناس دي الشعراء دول بعد ما ربنا سبحانه وتعالى من عليهم بالاسلام وهذبوا بنور الوحيين من الكتاب والسنة شف اشعارهم
شف اشعارهم شوف كلمتهم ايه ده! ايه الجمال ده عشان تعرف ان البيئة مغيرة شوف شوف سيدنا جعفر ابن ابي طالب وضح لنا ان البيئة ممكن تخليك ماشي ازاي لما وقف بين ايدينا نجاشي ونختم بالحديث ده لما وقف جعفر ابن ابي طالب بين ايدين النجاشي قال له ايها الملك
انا كنا في جاهلية نعبد الاصنام ونأكل الميتة ونسيء الجوار ويأكل القوي منا الضعيف حتى دي كانت حياتهم قبل في البيئة الفاسدة حتى ان بعث الله الينا رسولا منا نعرف صدقه وامانته. فامرنا ان نعبد الله ولا نشرك به شيئا. وامرنا بالصلاة
والصيام والصلة والصدقة والعفاف شفتم الحياتين بقوا عاملين ازاي انا اتعجب من عمر عمر اللي كان في الجاهلية جبار في الجاهلية عمر اللي كان قلبه قاسي كان سهل عليه يجيب السيف بتاعه كده ويفضل يقطع في المعذبين بايديه. القلب ده اللي بعد كده
ان عذاب ربك لواقع ما له من دفع. يسمع الايتين دول يخر مغشيا عليه مش قادر يتحملهم. معقول عمر ده هو ده يعني عمر ده هو ده؟ ايوة يا اخواننا البيئة. شف عمر في الجاهلية كان مصاحب مين؟ ابو جهل وامثاله
وفي الاسلام صاحب صاحب احسن قلب عرفته البشرية النبي صلى الله عليه وسلم. فخد من رقة قلبه رضي الله عنه. بس هي البيئة دايما بتعمل كده. يا ابني اختار صاحبك
اختر صاحبك اللي يعينك. اللي ياخد بايديك. اللي يقربك من ربنا سبحانه وتعالى لان مصيرك في الدنيا ومصيرك في الاخرة موقوف على الصاحب ده واللي داق فيكم مرارة صاحب السوء يعرف كويس جدا ان ربنا لما يوقف له حد صاحب صالح يعرف قد ايه ان ربنا ادى له نعمة من اعظم النعم
يوم ما وقف له الصاحب الصالح ده احنا محتاجين الصاحب الخير. اللي يعينا على ذكر الله. زي موسى قال اشدد به ازري. واشركه في امري كي نسبحك كثير ونذكرك كثيرا. ادعي ربنا انه يوفق لك صاحب يعمل معك كده. مش ينسيك ويبعدك عن ربنا سبحانه وتعالى
ان شاء الله نكمل بازن الله الدرس الجاي. الاسباب بتاعة الانتكاس ونبدأ بقى ان شاء الله ناخد ان شاء الله الدرس الجاي النص التاني من الدرس. ازاي بقى نعالج الانتكاس
ازاي يكون فيه ثبات ان شاء الله تبارك وتعالى؟ جزاكم الله خيرا هحاول اقول بس اسئلتكم سريعا كده. السلام عليكم ورحمة الله وبركاته. عليكم السلام ورحمة الله وبركاته والدي بيشتغل حداد مسلح
السقف وقع فيه لا حول ولا قوة الا بالله وفي المستشفى يعني ارجو ان ندعو له جميعا بالشفاء العاجل يعني طب يا ريت بس تعرفنا في مستشفى ايه في حزب الله احنا نروح نزوره يعني. ده امر واجب علينا ونروح نزوره ان شاء الله
اني اسأل الله سبحانه وتعالى له ان يشفيه وان يعافيه اللهم اشفه وعافه. اللهم اشفه وعافه اللهم رب الناس. اذهب الباس. اشف انت الشافي لا شفاء الا شفاؤك شفاء لا يغادر سقمه
اللهم امين قال النبي صلى الله عليه وسلم رجلان تحابا في الله اجتمعا عليه وتفرقا عليه وقال ما كان لله دام واتصل. كيف يتفرقا عليه وحبهم كان في الله؟ لا لا لا
مش معنى تفرقا هنا ان هم بعدوا عن بعض يعني اجتمعا عليه وتفرقا عليه يعني لما بدأ اجتماعهم كان كان على طاعة ولما ختم اجتماعهم برضه كان على ايه؟ كان على طاعة
معنى اتفاقه هنا انهم بعدوا عن بعض هل يؤجر من يتعلم لغة اخرى مثل الانجليزية خارج الدراسة؟ آآ بتتعلمها ليه تمام اتعلمت الانجليزي اتعلمته ليه انا اتعلمت والله عشان اجيب درجة كويسة وافرح ابويا وامي. ان شاء الله تؤجر
انك تفرح والدك ووالدتك تؤجر. انا اتعلمت الانجليزي علشان آآ آآ يعني ما شاء الله لا قوة الا بالله اشتغل والشغل ده يبقى له مكانة كويسة. اجيب فلوس اتصدق اعمل اعمال معروف تؤجر. انا اتعلمت الانجليزي ما شاء الله بفضل الله علشان اترجم احاديث النبي وانشرها تؤجر. اتعلمت
ميزة عشان اتعلم شتمة واحدة آآ كرواتية مسلا واتجوزها ان شاء الله ابشرك ان كل حرف حفزته في ميزان سيئاتك فهذا يعود على نية الانسان في هذا العمل نعم هي دعاء للاسلام الله اكبر ان شاء الله. ماشي
انتم دايما كده تطلعوا لكل حاجة آآ او يجوزها ويجيبوا ولاد شكلهم حلو فيحسن آآ ماشي الله يسامحكم والله. حكم صلاة التسابيح. صلاة التسابيح اختلف العلماء في حديثها. ما بين التصحيح والتضعيف
فبعضهم صحح الاحاديث فحكم ان هي سنة وبعضهم ضاع في الاحاديث فحكم ان هي مش مستحبة. وعلى كلا الاحوال انا ارى والله اعلم ان الحديس الخاص بصلاة التسابيح حديس صحيح. صححه جمع كبير من العلماء. وصنف الامام الحافظ ابن حجر رسالة كاملة جمع فيها طرق الاحاديث لمرويتها
وذا في نهاية الحال الى ان الحديث ثابت عن رسول الله صلى الله عليه وسلم. اللي خلص الست ايام من شوال يرفع ايده كده طب والباقي ها ما هم الايام ديت خلصوا النهاردة
طيب اه شدوا حيلكم. شدوا حيلكم ما عدش وقت آآ عشان ما تجيش بس ايه تلاقي مرة واحدة الايام جرت منك وانت عارف النبي صلى الله عليه وسلم قال ان اللي يصوم الست ايام دول مع رمضان فكانه هيصام السنة ربنا
كلمة عن الصلاة في الجيش من حيث من حيث ايه؟ جميل يعني آآ اولا آآ صلاة الجيش آآ يعني اول مشكلة نافانيو ده ظني في السؤال اه قصر والتمام لان كتير من الشباب وهم في الجيش بيسألوا يا ترى هنصلي قصر ولا هنصلي تماما؟ ها يصلوا قصر ولا تمام؟ ها؟ طب ما هو
مسافر اه الائمة الاربعة على ان السفر ازا كان زائد عن اربع ايام او اتناشر صلاة اه فانه يتم وطالما ان هو عارف انه رايح قاعد هناك لفترة معينة رايح مسلا مدة مركز تدريب اربعين او خمسة واربعين يوم. فهنا له ان
لمدة ثلاثة ايام ثم يتم بعد ذلك. ده الامر الاول. الامر التاني انه يحافظ على صلاته بقدر المستطاع. ودي فرصة. يعني الصلاة في الجيش دي فرصة وقت الجيش ده فرصة
انا دايما كنت بقول لكم كده ان احسن سنة عدت علي في حياتي كلها هي سنة الجيش. والله يعني احسن سنة مرت علي في حياتي كلها. سنة الجيش آآ بفضل الله في قراءة القرآن في الارتباط بالسنة. آآ عندك وقت كتير فاضي
سهل كتير جدا ان انت آآ تقدر تعمل حاجات كتير جدا. يعني انا النهاردة يعني آآ في بعض الاوقات كده لما اكون عايز انجز مسلا حاجة معينة يعني اخطر المشاريع العلمية المزاكرة للقراءة. الحاجات دي ما بتتعملش الا وانت مسافر. مسافر مسلا عمرة مسافر حج. فانت قاعد فاضي سهل عليك جدا ان انت ايه
فسهل عليك جدا ان انت ما شاء الله لا قوة الا بالله يعني ايه تنجز حاجة في الوقت ده. فانا انصحك والله انك تهتم جدا بصلاتك في هذا الوقت. ما فيش وراك حاجة اغلب الوقت ما فيش وراك حاجة
شوية طوابير الصبح ومش عارف ايه بس باقي الوقت بتبقى فاضي سهل عليك انك شد حيلك شد حيلك عثمان رايح يوم حداشر سبعة ان شاء الله. فربنا يا رب يكرمه كده ويفتح بين ايديه ان شاء الله. حافز على صلاتك وتاخد المصحف بتاعك معك يا ابني
تقرأ فيه كتير ده يفرق كتير جدا ان شاء الله. فسنة الجيش دي ممكن من السنوات اللي تفرق كتير جدا في حياتك. انا اعرف شباب كتير جدا معنا بفضل الله اللهم لك الحمد واحنا
الجيش ختم القرآن احنا كنا بنقعد مع بعض كده وبنقسم الاجزاء القرآن اجزاء والكلام ده ونحفز مع بعض وبنراجع مع بعض فرقت مع ناس كتير جدا كان معي واحد اسمه السادات ده ختم القرآن في الجيش
واحنا مع بعض بفضل الله. فهي فرصة ان احنا نختم دلوقتي هناك بيبقى لا مش هينفع في رمضان. اللي اتولع في رمضان خلاص طيب بي سالم معنا هنا ماشي صيد مهند تعال
مريضة في مستشفى الاورام تعاني من تكسير في الدم ربنا يشفيهم ويعافيهم يا رب. تحتاج لست وحدات صفائح من اي من اي آآ من اي نوع من اي فصيلة عايز ستة
ها مين يشيل ادي واحد اتنين لقلة في رمضان لازم كم شهر وتلاتة ولا ستة تلاتة لأ مش هينفع طب معلش انا عايز ستة كده يكونوا مع ارفع ايديك فوق شوية. واحد اتنين تلاتة. عايزين تلاتة كمان
تلاتة رجالة كمان اربعة لسه اتنين الست وحدات عايزة واحد بس يتبرع هي عايزة آآ عايزة ست وحدات صفائح اي فصيلة ها طب التلاتة فين اللي رفعوا ازا احتاجت تلاتة كان بها احتاجت ما احتاجتش الا واحد بس ان نشوف حد تاني. متفقين كده
طيب مع مهند ارفع ايدك يا مهند اهو ماشي طيب جزاك الله خيرا هذا وصلى الله على نبينا محمد واله وصحبه وسلم